CELEX: 62009CA0115
Language: lv
Date: 2011-05-12 00:00:00
Title: Lieta C-115/09: Tiesas (ceturtā palāta) 2011. gada 12. maija spriedums ( Oberverwaltungsgericht für das Land Nordrhein-Westfalen (Vācija) lūgums sniegt prejudiciālu nolēmumu) — Bund für Umwelt und Naturschutz Deutschland, Landesverband Nordrhein-Westfalen e.V./Bezirksregierung Arnsberg (Direktīva 85/337/EEK — Ietekmes uz vidi novērtējums — Orhūsas konvencija — Direktīva 2003/35/EK — Iespēja vērsties tiesā — Nevalstiskās vides aizsardzības organizācijas)

9.7.2011   
            
            
               LV
            
            
               Eiropas Savienības Oficiālais Vēstnesis
            
            
               C 204/6
            
         Tiesas (ceturtā palāta) 2011. gada 12. maija spriedums (Oberverwaltungsgericht für das Land Nordrhein-Westfalen (Vācija) lūgums sniegt prejudiciālu nolēmumu) — Bund für Umwelt und Naturschutz Deutschland, Landesverband Nordrhein-Westfalen e.V./Bezirksregierung Arnsberg
   
   (Lieta C-115/09) (1)
   
   (Direktīva 85/337/EEK - Ietekmes uz vidi novērtējums - Orhūsas konvencija - Direktīva 2003/35/EK - Iespēja vērsties tiesā - Nevalstiskās vides aizsardzības organizācijas)
   2011/C 204/10
   Tiesvedības valoda — vācu
   
      Iesniedzējtiesa
   
   
      Oberverwaltungsgericht für das Land Nordrhein-Westfalen
   
   
      Lietas dalībnieki pamata procesā
   
   
      Prasītāja: Bund für Umwelt und Naturschutz Deutschland, Landesverband Nordrhein-Westfalen e.V.
   
   
      Atbildētāja: Bezirksregierung Arnsberg,
   
      piedaloties: Trianel Kohlekraftwerk Lünen GmbH&Co. KG
   
   
      Priekšmets
   
   Lūgums sniegt prejudiciālu nolēmumu — Oberverwaltungsgericht für das Land Nordrhein-Westfalen — Padomes 1985. gada 27. jūnija Direktīvas 85/337/EEK par dažu sabiedrisku un privātu projektu ietekmes uz vidi novērtējumu (OV L 175, 40. lpp.) 10.a panta, kas izteikts ar Eiropas Parlamenta un Padomes 2003. gada 26. maija Direktīvu 2003/35/EK, ar ko paredz sabiedrības līdzdalību dažu ar vidi saistītu plānu un programmu izstrādē un ar ko attiecībā uz sabiedrības līdzdalību un iespēju griezties tiesās groza Padomes Direktīvas 85/337/EEK un 96/61/EK (OV L 156, 17. lpp.), interpretācija — Nevalstisku organizāciju tiesības celt prasību par lēmumiem, ar kuriem atļauti projekti, kam var būt būtiska ietekme uz vidi — Šo tiesību apjoms — Iespēja atsaukties uz jebkuru regulējumu vai tikai uz regulējumu, kas ir tieši pamatots ar Kopienu tiesībām, tajā skaitā tādu, kas aizsargā tikai sabiedrības intereses un nevis indivīdu intereses — Materiālās prasības gadījumā, ja var atsaukties tikai uz regulējumu, kas pamatots ar Kopienu tiesībām
   
      Rezolutīvā daļa:
   
   
               1)
            
            
               Padomes 1985. gada 27. jūnija Direktīvas 85/337/EEK par dažu sabiedrisku un privātu projektu ietekmes uz vidi novērtējumu redakcijas ar grozījumiem, kas izdarīti ar Eiropas Parlamenta un Padomes 2003. gada 26. maija Direktīvu 2003/35/EK, 10.a pants nepieļauj tādu tiesību aktu, kas šīs direktīvas 1. panta 2. punktā paredzētajām nevalstiskajām organizācijām, kuras darbojas vides aizsardzības jomā, liedz iespēju vērsties tiesā, ceļot prasību par lēmumu atļaut projektus, kuriem var būt “nozīmīga ekoloģiska ietekme” Direktīvas 85/337 1. panta 1. punkta, kas grozīta ar Direktīvu 2003/35, izpratnē, sakarā ar tādas tiesību normas pārkāpumu, kas izriet no Savienības tiesībām un kuras mērķis ir vides aizsardzība, jo ar šo normu tiek aizsargātas tikai sabiedrības, nevis indivīdu intereses;
            
         
               2)
            
            
               šāda nevalstiskā organizācija var atsaukties uz tiesībām, kas izriet no Direktīvas 85/337, kas grozīta ar Direktīvu 2003/35, 10.a panta trešās daļas pēdējā teikuma, vērsties tiesā, ceļot prasību par lēmumu atļaut projektus, kuriem var būt “nozīmīga ekoloģiska ietekme” Direktīvas 85/337 ar grozījumiem 1. panta 1. punkta izpratnē, sakarā ar valsts tiesību normu, kas izriet no Padomes 1992. gada 21. maija Direktīvas 92/43/EEK par dabisko dzīvotņu, savvaļas faunas un floras aizsardzību, kas grozīta ar Padomes 2006. gada 20. novembra Direktīvu 2006/105/EK, 6. panta, pārkāpumu pat tad, ja valsts procesuālās tiesības to nepieļauj, pamatojoties uz to, ka izvirzītās normas aizsargā tikai sabiedrības, nevis indivīdu intereses.
            
         
      (1)  OV C 141, 20.06.2009.